กระทรวงแรงงาน เสนอ ครม.พิจารณามาตรการเยียวยาผู้ประกันตนตามมาตรา 33 รายละ 4,000 บาท
การประชุมคณะรัฐมนตรีวันนี้ 15 กุมภาพันธ์ 2564 เลื่อนมาจากวันพรุ่งนี้ เนื่องจากจะมีการอภิปรายไม่ไว้วางใจนายกรัฐมนตรีและรัฐมนตรี รวมทั้งสิ้น 10 คน โดยการประชุมวันนี้พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานสำหรับวาระที่น่าสนใจคือ กระทรวงแรงงาน เสนอมาตรการเยียวยาผู้ประกันตนตามมาตรา 33 ในระบบประกันสังคม วงเงินเยียวยา 4,000 บาทต่อราย โดยแบ่งจ่ายเป็นรายสัปดาห์ละ 1,000 บาท ทั้งนี้เมื่อผ่านความเห็นชอบจาก ครม.แล้ว จะเริ่มเปิดลงทะเบียนผ่าน www.ม.33เรารักกัน.com ตั้งแต่วันที่ 21 กุมภาพันธ์ถึงวันที่ 7 มีนาคมนี้นอกจากนี้ คาดว่า ครม.จะติดตามสถานการณ์การแพร่ระบาดโควิด-19 ภายหลังพบผู้ติดเชื้อโควิด-19 สายพันธุ์แอฟริกาใต้รายแรกของประเทศไทย รวมถึงการระบาดในพื้นที่จังหวัดปทุมธานีที่พบผู้ติดเชื้อเพิ่มขึ้นอย่างต่อเนื่อง